വ്യക്തിഹത്യയും അപമാനവും കൊണ്ട് സഹികെട്ടാണ് പാര്ട്ടി നേതൃത്വത്തിന് പരാതി നല്കിയത് പി.എസ് പ്രശാന്ത് തിരുവനന്തപുരം: വ്യക്തിഹത്യയും അപമാനവും കൊണ്ട് സഹികെട്ടാണ് പാര്ട്ടി നേതൃത്വത്തിന് പരാതി നല്കിയതെന്ന് കോണ്ഗ്രസ് നേതാവ് പി.എസ് പ്രശാന്ത്. പാര്ട്ടി വിടാന് തത്കാലം ഉദ്ദേശിക്കുന്നില്ല. രാഹുല് ഗാന്ധിക്ക് വിഷയങ്ങള് ചൂണ്ടിക്കാണിച്ച് ഒരു പരാതി നല്കിയിട്ടുണ്ടെന്നും ഭാവി പരിപാടികള് പരാതി പരിഗണിക്കുന്നതിന്റെ അടിസ്ഥാനത്തിലായിരിക്കുമെന്നും പ്രശാന്ത് കൂട്ടിച്ചേര്ത്തു. താന് ഉന്നയിച്ച ആരോപണങ്ങള്ക്ക് പാലോട് രവി നല്കിയ മറുപടി മുഖവിലയ്ക്കെടുക്കുന്നില്ലെന്നും അദ്ദേഹം പറഞ്ഞു. പാലോട് രവിക്ക് എതിരെ നടപടിയെടുക്കണമെന്നല്ല മറിച്ച് റിവാര്ഡ് നല്കരുത് എന്നാണ് ആവശ്യപ്പെട്ടിരുന്നതെന്നും പ്രശാന്ത് പറയുന്നു. തിരഞ്ഞെടുപ്പ് പ്രചാരണത്തില് മേല്ക്കൈ കിട്ടുമെന്നായപ്പോള് പലരോടും തനിക്ക് സീറ്റ് കിട്ടാത്തതില് പാലോട് രവി പരാതിപറഞ്ഞു. പാലോട് രവി പല യോഗങ്ങളിലും കണ്വെന്ഷനുകളിലും പങ്കെടുത്തത് തങ്ങള് തന്നെ മുന്കയ്യെടുത്തതു കൊണ്ടാണെന്നും പ്രശാന്ത് പറയുന്നു. The post വ്യക്തിഹത്യയും അപമാനവും കൊണ്ട് സഹികെട്ടാണ് പാര്ട്ടി നേതൃത്വത്തിന് പരാതി നല്കിയത് പി.എസ് പ്രശാന്ത് first appeared on MalayalamExpressOnline.